૨૦૧૩માં જટિલ કેમિકલ સિસ્ટમ વિકસાવનાર ર્માિટન કારપ્લસ, માઇકલ લેવિટ્ટ અન એરિયેહ વારશેલને રસાયણશાસ્ત્રનું નોબેલ એનાયત થયું હતું. એ હકીકત છે કે આજના યુગમાં વૈજ્ઞાનિકો પ્રયોગો માટે કમ્પ્યૂટરનો ઉપયોગ કરી શકે છે જેને કારણે રસાયણ પ્રક્રિયાની ઊંડી સમજ મેળવવી સરળ બની છે. આજે રસાયણશાસ્ત્રમાં થતી તમામ શોધ માટે વાસ્તવિક જીવનનું પ્રતિબિંબ આપતાં કમ્પ્યુટર મોડલો ઘણા મહત્ત્વનાં બન્યાં છે. પહેલાના જમાનામાં રસાયણશાસ્ત્રીઓ પ્લાસ્ટિકના બોલ અને લાકડીઓની મદદથી મોલિક્યૂલનાં મોડલ તૈયાર કરતા હતા. આજે કમ્પ્યૂટરે આ કામગીરી અત્યંત સરળ બનાવી દીધી છે. ૧૯૭૦ના દાયકામાં ર્માટિન કારપ્લસ, માઇકલ લેવિટ્ટ અને એરિયેહ વારશેલે રાસાયણિક પ્રક્રિયાઓને સમજવામાં મદદરૂપ થતા શક્તિશાળી પ્રોગ્રામોનો પાયો નાખ્યો હતો.